Diari Oficial de la Generalitat Valenciana


Sumari del DOGV 7852, del 17-08-2016 (2016/5758)

Notificació de la sentència dictada en el procediment de divorci contenciós número 1029/2014.
---------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5758


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el procediment de divorci contenciós número 1029/2014. [2016/5758]  
Divorci contenciós 001029/2014-E  
De: Alejandra Restrepo.  
Procurador: Julio Costa Andreu.  
Contra: Octavio Enrique Rico García.  
Procurador/a: -  
  
Olaya Sagarribay Esteve, secretària judicial del Jutjat de Primera Instància número 2 de la Vila Joiosa, faig saber que en el procediment de divorci contenciós d'aquest jutjat de primera instància i instrucció, seguit a instàncies d'Alejandra Restrepo contra Octavio Enrique Rico García sobre divorci, la jutgessa M.ª Luz Ruiz Berbis ha dictat la següent sentència que té la dispositiva que, literalment, és com segueix:  
  
«Dispositiva  
Estime la demanda interposada pel procurador Julio Costa Andreu, en la representació que té acreditada en les actuacions, i decrete la dissolució per divorci del matrimoni format per Alejandra Restrepo Londoño i Octavio Enrique Rico García, que es va celebrar el dia 26 de novembre de 2010 a la Vila Joiosa i inscrit al registre civil de l'esmentada ciutat, assentament que consta al tom 00055, pàgina 003, secció 2a, i dispose l'adopció de les següents mesures reguladores amb caràcter definitiu:  
  
1. La revocació de tots els poders i consentiments que hagen sigut atorgats pels cònjuges entre si, i cessa la possibilitat de vincular els béns privatius de l'altre cònjuge en l'exercici de la potestat domèstica.  
  
2. Atribuïsc a la mare, Alejandra Restrepo Londoño, la guarda i custòdia de la menor, G.  
3. Atribuïsc a la mare, Alejandra Restrepo Londoño, l'exercici exclusiu de la pàtria potestat respecte a la seua filla menor, G. La titularitat de la pàtria potestat serà compartida entre ambdós progenitors.  
4. Pel que fa al règim de visites, Octavio Enrique Rico García podrà disfrutar de la companyia de la seua filla un dia a la setmana que, si no hi ha un millor acord, queda fixat en els dissabtes, des de les 16.00 hores fins a les 20.00 hores. La xiqueta l'haurà de replegar el seu pare al domicili matern i la reintegrarà a aqueix mateix domicili.   
5. En concepte d'aliments a favor de la seua filla menor, Octavio Enrique Rico García haurà d'abonar la quantitat de 200 euros mensuals, quantitat que haurà de ser pagada per mesos anticipats, dins dels cinc primers dies de cada mes, mitjançant l'ingrés en el compte corrent que designe la mare a aquest efecte. L'esmentada quantitat serà anualment actualitzada segons les variacions que experimente l'índex general de preus al consum publicat per l'Institut Nacional d'Estadística o organisme que el substituïsca.  
Així mateix el pare haurà d'abonar la meitat de les despeses extraordinàries de la menor, i s'entenen com a tals, en tot cas, les de dentista, oculista i qualsevol altra despesa mèdica no coberta per la Seguretat Social o assegurança privada. Així mateix, haurà d'abonar la meitat d'aquelles despeses que es consideren extraordinàries de comú acord o, si no n'hi ha, amb l'autorització prèvia judicial.  
6. Es declara dissolt el règim economicomatrimonial.   
No pertoca fer especial pronunciament sobre les costes causades.  
  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació, que s'haurà d'interposar davant d'aquest jutjat en el termini de 20 dies, a comptar des de l'endemà de la notificació.  
Una vegada siga ferma aquesta resolució, expediu un exhort a l'encarregat del registre civil on consta inscrit el matrimoni amb un testimoniatge d'aquesta resolució, perquè es practique l'anotació marginal de divorci en la inscripció registral.  
D'aquesta sentència expediu un testimoniatge literal per a incorporar-lo a les actuacions i incloeu-la en el llibre de sentències.  
  
Aquesta és la meua sentència, que pronuncie, mane i firme.»  
I perquè valga de notificació amb les advertències que hi conté al demandat, Octavio Enrique Rico García, en parador ignorat, expedisc aquest edicte perquè es publique en el Diari Oficial de la Comunitat Valenciana i s'inserisca al tauler d'anuncis d'aquest jutjat.  
  
  
La Vila Joiosa, 17 de març de 2016.- La lletrada de l'Administració de Justícia: Olaya Sagarribay Esteve.